МИНИСТЕРСТВО НА ВЪТРЕШНИТЕ РАБОТИ
АКАДЕМИЯ
ЗАПОВЕД

№ 4581з-2111/07.10.2026 г.

	ОТНОСНО: 
	Провеждане на подбор за заемането на академична длъжност АСИСТЕНТ, ВИСШЕ УЧИЛИЩЕ във факултет „Полиция” при Академията на МВР


На основание чл. 49, ал. 4, т. 4 от Закона за Министерството на вътрешните работи и чл. 36, ал. 3, чл. 36а, ал. 2 от Правилника за устройството и дейността на Академия на МВР (ПУДАМВР) и протокол № 5 (рег. № 4581р-15697/16.09.2026 г.) на Академичния съвет при АМВР,
ЗАПОВЯДВАМ:


І. ОБЯВЯВАМ провеждането на предварителен подбор за заемането на ½  (половин) академична длъжност „АСИСТЕНТ, ВИСШЕ УЧИЛИЩЕ” - за служител по чл. 142, ал. 1, т. 3 от Закона за МВР (лице, работещо по трудово правоотношение - ЛРТП) , в област на висшето образование: 3. „Социални, стопански и правни науки“, професионално направление: 3.6. Право, по учебните дисциплини „Професионална етика”, „Защита на пострадали от престъпления“ и „Миграция и права на човека“ в катедра „Публично-правни науки“ към факултет „Полиция” при Академията на МВР. 

ІІ. ИЗИСКВАНИЯ КЪМ КАНДИДАТИТЕ ЗА УЧАСТИЕ В ПОДБОРА:

1. Минимална образователно-квалификационна степен – „магистър”;
2. Област на висшето образование – 3. „Социални, стопански и правни науки“;

3. Професионално направление – 3.6. Право; 
4. Минимален професионален стаж – 2 години, съгласно чл. 36, ал. 1 от ПУДАМВР;

5. Да отговарят на допълнителните условия за работещите по трудово правоотношение в държавната администрация (чл. 107а от Кодекса на труда);
6. Да не са привлечени като обвиняеми или подсъдими за умишлено престъпление от общ характер, както и да нямат повдигнато обвинение за умишлено престъпление от общ характер (независимо от реабилитацията).
ІІІ. НЕОБХОДИМИ ДОКУМЕНТИ ЗА УЧАСТИЕ:

1. Заявление в свободен текст до ректора на Академията на МВР; 

2. Анкетна карта (по образец на място);
3. Лична карта - копие;

4. Нотариално заверено копие на диплома за образователно-квалификационна степен „магистър“;
5. Декларация за обработка и съхранение на лични данни  (по образец на място);

6. Удостоверяващ документ, че кандидатът не е привлечен като обвиняем или подсъдим за умишлено престъпление от общ характер и че срещу него няма повдигнато обвинение за умишлено престъпление от общ характер (от районна/градска прокуратура);

7. Медицинско свидетелство от личен лекар – за работа в МВР;

8.  Медицинска бележка от районен психодиспансер  (не се води на отчет);
9. Други документи (дипломи, свидетелства, удостоверения, сертификати), съобразно обявените изисквания;
IV. СРОК И МЯСТО ЗА ПОДАВАНЕ НА ДОКУМЕНТИ:

1. Срок за подаване на документи – 14 (четиринадесет) дни, считано от деня следващ публикуването на обявата в Интернет-страницата на Академията на МВР. Не се приемат документи, подадени след определения срок. За дата на подаване на документите от кандидатите да се счита датата на завеждане на същите в деловодството на Академията на МВР;

2. Място за подаване на документи - сектор „Човешки ресурси и правно обслужване” при Академията на МВР, на адрес: гр. София, бул. „Александър Малинов” № 1,  ет. 3, стая 506 и 510 – всеки работен ден от 09.00 ч. до 11.00 ч. и от 13.30 ч. до 16.00 ч. Телефон за допълнителна информация: 02/9829-316, 02/9829-202.
V. НАЧИН НА ПРОВЕЖДАНЕ НА КОНКУРЕНТНИЯ ПОДБОР:
1. ПИСМЕН ИЗПИТ по учебните дисциплини „Професионална етика”, „Защита на пострадали от престъпления“ и „Миграция и права на човека“ – по 2 (две) теми, определени чрез жребий.
1.1. Теми за провеждане на изпита – по конспект, изготвен от катедра „Публично-правни науки“ при факултет „Полиция“ – приложение към настоящата заповед;
1.2. Време за провеждане на писмения изпит – 3 часа (180 минути);
1.3. ОЦЕНЯВАНЕ:
Оценяването се извършва в цели числа по петстепенна скала с най-ниска оценка 2 и най-висока 6, като се прилагат единни критерии и методология за оценка, както следва:

- с оценка 6 се оценява писмена работа, в която задълбочено и подробно е изложен материалът по съответната тема;

- с оценка 5 се оценява писмена работа, в която задълбочено, но непълно е изложен материалът по съответната тема;

- с оценка 4 се оценява писмена работа, в която е изложено основното съдържание на темата, но са допуснати несъществени грешки;

- с оценка 3 се оценява писмена работа, в която са изложени посредствени и непълни знания по темата;

- с оценка 2 се оценява писмена работа, в която невярно, неточно или непълно е изложен материалът по съответната тема.
1.4. Писмените работи се проверяват от двама членове на комисията, които независимо един от друг оценяват работата на всеки кандидат. Окончателната оценка на всеки кандидат се определя като средноаритметична стойност от оценките на проверяващите;
1.5. Определям елиминаторен праг при проверка на професионалните знания на кандидатите чрез писмения изпит - окончателна оценка 4,50 (четири и петдесет);

1.6. Кандидати, получили оценка на писмения изпит по-ниска от определения елиминаторен праг отпадат от по-нататъшно участие в подбора.

2. УСТЕН ИЗПИТ по учебните дисциплини „Професионална етика”, „Защита на пострадали от престъпления“ и „Миграция и права на човека“:
2.1. Тематика – съгласно т. 1.1. 

2.2. Критерии за оценяване – съгласно т. 1.3. и 1.4.
2.3. Определям елиминаторен праг при проверка на професионалните знания на кандидатите чрез устен изпит - окончателна оценка 4,50 (четири и петдесет);
3. Крайната оценка на всеки кандидат се определя, като средноаритметична оценка от оценките, получени от писмения и устен изпит.
VI. ДЛЪЖНОСТНИ ЗАДЪЛЖЕНИЯ:
· Служителят ще работи при непълно работно време от  4 часа (дневно) и 20 часа (седмично) при 5 – дневна работна седмица, съобразно заповед за разпределение на работното време, издадена от ректора;

· Служителят ще изпълнява длъжността при условията на срочен трудов договор;

· В 4-ри годишен срок след назначаване е длъжен да придобие образователно-научна степен „доктор”;

· Провежда учебни занятия в областта на висшето образование и професионалното обучение;

· Провежда възложените му учебни занятия, съгласно учебните разписания;

· Присъства на лекциите по указание на водещия преподавател по съответната учебна дисциплина;

· Провежда научни и педагогически консултации с водещия преподавател, по учебните дисциплини, които преподава;
· Участва в разработването и актуализирането на учебни планове, програми и тематични планове и др., съгласно специфична длъжностна характеристика с рег. № 4581р- 19434/14.11.2025 г.
VII. ОСНОВНО ТРУДОВО ВЪЗНАГРАДЕНИЕ (месечно): между 469,75 евро и 659,80 евро, в зависимост от трудовия стаж.

VIII. СРОК ЗА ПРОВЕЖДАНЕ на предварителния подбор: до 2 (два) месеца от публикуването му на Интернет страницата на Академията на МВР.

IX. СЪСТАВ НА КОМИСИЯ за провеждане на подбора:
ПРЕДСЕДАТЕЛ: …………………………………………..

ЧЛЕНОВЕ: …………………………………………………
Сектор „Човешки ресурси и правно обслужване“ при Академията на МВР да организира публикуването на обявлението на интранет страницата на Академията на МВР. 
Копие от заповедта да се изпрати на сектор ЧРПО, на председателя и членовете комисията – за изпълнение и дирекция „Човешки ресурси“ – МВР - за сведение.
ПРИЛОЖЕНИЕ: Въпросник.
ЗА РЕКТОР: /П/
КОМИСАР







          доц. д-р Милорад Йорданов

                                                                                (съгл. заповед № 4581з-2079/02.10.2026 г.)

	Изготвил: 

Д. Халембакова

…………..2026 г.

Съгласувал: 

Началник на сектор ЧРПО 
Даниела Стайкова
………….2026 г.

Съгласувал:

Главен юрисконсулт

................. 2026 г.
Отп: в един екз.-деловодство
Изпратено по АИСД – ФП, СЧРПО и ДЧР-МВР

